钦定古今图书集成/明伦汇编/闺媛典/第166卷 > 俞再兴妻杨氏〈方氏附〉
## 钦定古今图书集成/明伦汇编/闺媛典/第166卷 > 俞再兴妻杨氏〈方氏附〉

按《巢县志》：“杨氏，俞再兴妻，南安侯六世孙媳，生员杨
维岳祖姑也。再兴年二十没，氏怀孕七月矣。阅三月
而子嘉引生，苦节抚之。及长，娶方氏，生孙承宣。甫二
岁而嘉引又丧，姑媳相依共老焉。杨年七十有三，方
年九十有三。事闻旌表，县令给米布优崇。”